Държавен вестник, бр. 35, 2009 г., стр. 19

Б Р О Й  35
Д Ъ Р Ж А В Е Н   В Е С Т Н И К
С Т Р .  19
(6) Военнослужещите и цивилните служите-
ли по служебно правоотношение от служба
“Военна полиция” могат да носят служебно
оръжие при условия и по ред, определени с
инструкция на ръководителя на службата.
Чл. 104. (1) Националната гвардейска част е
представително военно формирование и е юри-
дическо лице.
(2) Структурата, организацията и редът за
използване на Националната гвардейска част
се определят с правилник, приет от Минис-
терския съвет.
Чл. 105. (1) Министърът на отбраната осъ-
ществява контролните си функции в областта
на отбраната чрез Инспекторат.
(2) Инспекторатът се ръководи от главен
инспектор на Министерството на отбраната.
(3) Инспекторатът осъществява контрол за
спазването на нормативните актове и запове-
дите на министъра на отбраната и за законосъ-
образното провеждане на административните
дейности в структурите на министерството.
(4) Инспекторатът извършва проверки на
бойната подготовка, отбранително-мобилиза-
ционната подготовка, войсковия ред и дисцип-
лината и на оперативните способности на фор-
мированията от Българската армия.
(5) Инспекторатът извършва проверки по
предложенията, сигналите и жалбите на физи-
чески или юридически лица до министъра на
отбраната и ги уведомява за взетите решения и
за предприетите мерки.
(6) Инспекторатът осъществява съдействие
и контрол по привеждането в изпълнение на
препоръките и предложенията на омбудсмана
на Република България.
(7) Организацията на дейността на Инспек-
тората, видовете проверки, както и условията и
редът за извършването им се определят с акт на
министъра на отбраната.
Чл. 106. (1) Министърът на отбраната може
да създава военно-спортни формирования, цен-
трове и школи за високо спортно майсторство,
в които може да се изпълнява военна служба.
(2) Структурата, организацията на дейност-
та и численият състав на структурите по ал. 1
се определят с правилник на министъра на от-
браната.
Чл. 107. (1) Националният военноисторичес-
ки музей е културен и научен институт, който
осъществява дейности по издирване, изучава-
не, опазване и представяне на културни ценнос-
ти и образци с познавателна, образователна и
естетическа цел, свързани с военната история
на България, при условията и по реда на Закона
за културното наследство.
(2) Националният военноисторически му-
зей извършва и дейности по проучване, регис-
триране, опазване и поддържане на военните
паметници.
(3) Националният военноисторически музей
е юридическо лице — второстепенен разпоре-
дител с бюджетни кредити към министъра на
отбраната.
(4) Устройството и дейността на Национал-
ния военноисторически музей се определят с
правилник на министъра на отбраната, утвър-
ден от министъра на културата.
Г л а в а  п е т а
ПОЛОЖЕНИЕ НА ВОЙНА, ВОЕННО И ИЗ-
ВЪНРЕДНО ПОЛОЖЕНИЕ. МОБИЛИЗАЦИЯ
Раздел I
Положение на война и военно положение
Чл. 108. (1) Положение на война и военно
положение се обявяват с решение на Народно-
то събрание или с указ на президента на репуб-
ликата по установения в Конституцията ред и
се оповестяват по всички средства за масово
осведомяване.
(2) С акта за обявяване на положение на война
или военно положение се посочват норматив-
ните актове, чието действие се спира.
Чл. 109. (1) Положение на война се обявява
при въоръжено нападение срещу страната или
при необходимост от неотложно изпълнение на
международни задължения.
(2) За начало на положение на война се при-
ема часът и денят на обявяването на войната
или времето на фактическото започване на
бойните действия.
(3) За край на положение на война се приема
обявеният час и ден за прекратяване на военни-
те действия, а в случай на продължаването им
след обявения час и ден—времето на тяхното
фактическо прекратяване.
(4) След обявяване на положение на война
започва изпълнението на задачите съгласно
стратегическите, оперативните и военновремен-
ните планове.
Чл. 110. В случай на внезапно въоръжено
нападение на територията на страната въоръ-
жените сили предприемат всички необходими
мерки за отблъскване на нападението, без да се
чака обявяване на положение на война.
Чл. 111. (1) Военно положение се обявява
при заплаха от въоръжено нападение или от
война на цялата или на част от територията на
страната.
(2) За начало на военно положение се прие-
ма часът и денят на обявяването му, а за край—
часът и денят за обявяване на положение на
война или отменянето на военно положение.
Чл. 112. След обявяване на военно положе-
ние започва изпълнението на задачите съглас-
но стратегическите, оперативните и военно-
временните планове или на частта от тях, съот-
ветстваща на степента на заплахата.